बानदुंग
बानदुंग जावा द्वीप पर राष्ट्रीय राजधानी जकार्ता से 140 किलोमीटर (87 मील) दक्षिणपूर्व में समुद्रतल से 768 मीटर (2,520 फ़ुट) की ऊँचाई पर बसा हुआ है। अपनी ऊँचाई के कारण यहाँ का तापमान सालभर अन्य इण्डोनेशियाई शहरों से ठंडा रहता है। यह एक नदी द्रोणी में ज्वालामुखीय पहाड़ियों से घिरा हुआ है। सन् 2018 के एशियाई खेलों के मेज़बान नगरों में बानदुंग भी एक है।
नीले पहाड़ (जमैका)
ब्लू माउंटन्ज़ (Blue Mountains), अर्थात नीले पहाड़, कैरेबियाई सागर में स्थित जमैका द्वीप व देश की सबसे लम्बी पर्वतमाला है। जमैका का सबसे ऊँचा पर्वत, २२५६ मीटर लम्बा ब्लू माउंटन पर्वत भी इसी पर्वतमाला में शामिल है। यहाँ से द्वीप के उत्तरी व दक्षिणी तट दोनों दिखते हैं और साफ़ दिनों में दूर से क्यूबा द्वीप का किनारा भी नज़र आता है। इस पर्वतमाला में विश्वप्रसिद्ध ब्लू माउंटन कॉफ़ी भी उगती है, जो दुनिया की सबसे महंगी कॉफ़ी मानी जाती है।